**טקס שבועות**

1. **שירה (נוער)**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**פתיחה**

הנחייה:חג שמח לכל הבאים והבאות בשערנו,

אנשי כפר מנחם ואורחינו שבאו לחגוג עימנו.

חג השבועות הוא חגם של עובדי האדמה, הכורמים והיוגבים,

וחג של עמנו- זמן מתן תורתנו.

מיזוג של שמחת יצירה והתחדשות, הישג והמשכיות

חג של טבע, חג של אדם, חג של אדמה ועם.

השנה נחגוג בסימן הרוח הקהילתית- החיבור, העשייה המשותפת והייחודיות של קהילת כפר מנחם.

לפתיחת הטקס אנחנו מזמינים את דרור אבודרם, יו"ר ועד האגודה.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**תהלוכת ענפים**

הנחייה:השנה צעדנו בתהלוכת עגלות קהילתית- משפחות, ותיקים, ילדים ונוער; ענפי ייצור, חקלאות ושירות.

תצוגה של יצירה ותנובה - קהילת כפר מנחם במיטבה!

ראשונים, אנחנו מזמינים את עגלות הענפים,

הגד"ש, הרפת, מפעל המתכת, הפאב וענף המזון

בואו והביאו ביכוריכם!

הנחייהוהשנה עגלה מיוחדת של מחווה והערכה,

לחבר יקר- יהושוע פי'צון זכרונו לברכה,

שבמשך שנים הוביל את צוות הנוי בגאווה

ודאג שיהיה פה מטופח וירוק בסביבה

ובכל חג שבועות, כי אי אפשר אחרת

 נהג בחגיגיות במכסחת מפוארת

מוקירים את זכרו של פיצון, ומזמינים את עגלת הנוי להצטרף לתהלוכה.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**תהלוכת המשפחות**

הנחייה:ועכשיו בתקווה לפתיחת מסורת חדשה,

אנו מזמינים לראשונה את תהלוכת עגלות הקהילה,

אליה יצטרפו עגלת השומר הצעיר ועגלת שנת המצווה.

בואו והביאו ביכוריכם!

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**טנא קהילתי**

הנחייה:

בטקס השנה בחרנו למלא טנא קהילתי

בתוצרת של ערכים ועשייה מקומית.

ראשונים למלא את הטנא אנו מזמינים את נציגי המשפחות שצעדו בתהלוכה- משפחת דביר, משפחת יבלונקה, משפחת סטולר ומשפחת שהרבני-שרון.

בואו מלאו את הטנא!

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**תינוקות**

הנחייה: **\*\*\***אנחנו מזמינים את ילדי גן זית ודקל להגיע לצידי הבמה

הנחייה: יעלה ויבוא היבול היקר לנו מכל...

 גאוותנו ועתידנו,

 התינוקות שנולדו השנה.

והפעם, הכינו לנו הפתעה... יש למה לחכות!

מסורת חדשה?

אפשר לקוות!

ריקוד מנשאים

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ריקוד הגנים**

הנחייה: גן זית וגן דקל, הגנים הבוגרים.

גם שמותיהם לקוחים משבעת המינים.

ילדים חמודים, והפעם גם הורים

בריקוד ושיר הביאו את הביכורים.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. **שיר נוער**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**פרוייקטים קהילתיים**

הנחייה: תודה ללהקת הנוער- "המרתף של בוימל" - עידו כץ לינדר - תופים , עילי בוימל - בס ושירה , הוד בונפילד- גיטרה, רעי זלמנוביץ - גיטרה , ונגה מיכל- שירה.

הנחייה: בחג הזה, אנו ״עושים כבוד״ לביכורי קהילה, לאנשים שכאן ולעשייה המקומית,

בהמשך לכך, אנחנו רוצים להציג בפניכם, כמה מהיוזמות שקמו כאן השנה,

ולהזמין את נציגיהם לעלות לבמה ולמלא את הטנא הקהילתי:

בואו בזה אחר זה, והביאו ביכוריכם:

**קהילה ערה-** פרויקט חדש בו הורים מתנדבים מסיירים בלילות,

כדי לפגוש את בני הנוער בדרכים ובזולות,

מראים נוכחות ומעורבות, מבלי להתערב

מעודדים שיח פתוח ומקרב.

אז אם יוצא לכם לראות באמצע הלילה הורים עייפים, אך פקוחי עיניים

דעו שזה למטרה טובה, ואפילו שתיים.

*הפרוייקט בהובלת יעל קריסטל*

**מיד ליד**- פריט שמישהו אחד לא צריך ומוותר,

הוא 'מציאה' למישהו אחר.

בגדים, משחקים וחפצים שונים ....

כייף להתחדש בדברים ישנים!

כבוד לצוות הנשים ששיפצו, ניקו וסידרו ללא לאות

באהבה רבה וברוח התנדבות,

ואת החלום הפכו למציאות!

*הפרוייקט בהובלת ורדית מזור, וצוות מתנדבות מסור.*

**רב פעמי**- ערכות כלים לשימוש חוזר

אמנם לא חדש אבל הגיע השנה לשיאים חדשים…

והתרחב לעוד המון לקוחות מרוצים.

ביוזמה והובלה מרשימה של אורלי אורן בהר ועדי מלכין,

ובשיתוף חבר נאמנות ונאמנים,

שמזמינים, סוחבים, מסדרים ונהנים.

מארחות ומארחים באהבה,

בלי רגשות אשם על הסביבה.

ועוד כמה פרוייקטים- שפועלים פה לא מהיום,

וממשיכים לעבוד ולגרום ללב לפעום:

**מנה חמה ליולדת-** מקבלים באהבה ובחום כל יולדת טרייה, עם מנה חמה ובריאה לפתח ביתה. *בהובלת טלי שור סולומון.*

**משפחה למשפחה-** פרוייקט בו משפחות מהיישוב נרתמות למתן בסתר של מצרכי מזון למשפחות נזקקות, באופן קבוע מדי שבוע. *בהובלת רוית בלידשטיין*

**פרוייקט עוגה-** פרוייקט מתוק הדואג לחמם את ליבם ובטנם של ותיקי הכפר, בחגים, ע"י מתנדבות ומתנדבים מהיישוב. *בהובלת רות ברוידא****.***

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**תחרות עוגות גבינה**

הנחייה: אין חגיגה בלי עוגה

ובחג שבועות- כמובן

העוגות בצבע לבן!

אופות ואופי הכפר לא טמנו ידם בצלחת- והתוצאה יפה ומשובחת!

אנו מזמינים את משתתפי התחרות ואת השופטות: הילה סטולר, הילה הס ואילנית שביל, להכריז על הזוכים.ות

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**סיום**

הנחייה: חג השבועות מזמין אותנו להתבוננות על כל הביכורים שהיו מנת חלקנו השנה.

על התחלות שהתחלנו, הרגעים של פריצת הדרך ועל הפירות הראשונים שכבר הבשילו בתהליכים הללו.

עצם ההתבוננות הזו על הטנא שבידנו מעודדת אותנו להמשיך לשאוף קדימה,

וליצור התחלות חדשות שיניבו פירות נפלאים בשנה הבאה.

משהו חדש מתחיל ממש עכשיו.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

שיר מוקלט: "משהו חדש מתחיל"/ דני רובס. אחרי כמה שניות להחליש ולאפשר את הקראת התודות

**תודות**

הנחייה: רגע לפני סיום אנו שולחים תודה וברכה לעוסקים במלאכה:

לאנואר האחד והיחיד על הדאגה לסידור השטח

לתומר על ההגברה

לענפים על העגלות, ועל הדאגה להמשיך את המסורת

למשפחות שעמלו על הכנת העגלות

לרקדנים- ילדי הגנים והוריהם, ואבות התינוקות

ללהקת הנוער

לכל האופות והשופטות שלקחו חלק בתחרות העוגות המסורתית.

תודה רבה לצוות החג ולכל המתנדבים,

ותודה גדולה לזוהר ארגוב ורות ברוידא שהובילו את אירועי החג ביד רמה!

תודה לך אירית, תודה לך כפיר,

כעת, עם תום הטקס, אנחנו מזמינים את כולכם להצטרף לפיקניק קהילתי, על דשא חדר האוכל.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*